కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
5G స్పెక్ట్రమ్ వేలం విజయవంతం కావడం ప్రభుత్వ విధానాలపై పరిశ్రమల విశ్వాసానికి తార్కాణం: శ్రీ దేవుసిన్హా చౌహాన్, కేంద్ర కమ్యూనికేషన్ల సహాయ మంత్రి
డిజిటల్ విభజన పరిష్కరించడానికి స్పష్టమైన గమ్యం తో పాటు దిశనూ రూపొందించిన ప్రధాన మంత్రి శ్రీ నరేంద్ర మోదీ
దాదాపు 1,75,000 గ్రామాలకు ఆప్టికల్ ఫైబర్ సౌకర్యం, దాదాపు 5,60,000 గ్రామాలు 4G మొబైల్ సౌకర్యాలు కలిగి ఉన్నాయి.
2025 నాటికి మొత్తం 6 లక్షల గ్రామాల్లో ఆప్టికల్ ఫైబర్ మొబైల్ కమ్యూనికేషన్ నిర్ధారించడానికి రూపొందిన బహుళ-బిలియన్ డాలర్ల సమగ్ర ప్రణాళిక
ఆసియా, ఓషియానియా ప్రాంతం కోసం ITU ప్రాంతీయ ప్రమాణీకరణ ఫోరమ్  నేడు ప్రారంభం
“నేడు, ప్రపంచంలో రెండవ అతిపెద్దదైన భారతీయ టెలికమ్యూనికేషన్స్ నెట్వర్క్, అత్యంత తక్కువ ఖర్చుతో కూడిన వసతులతో కూడినది. మోదీ ప్రభుత్వ మార్కెట్కు అనుకూలమైన విధానాలు ఈ వృద్ధికి ఊతమిచ్చాయి.”అని, భారతదేశంలో టెలికాం రంగం వృద్ధి విజయగాథను వివరిస్తూ సమాచార ప్రసారాల శాఖ సహాయ మంత్రి శ్రీ దేవు సిన్హ్ చౌహాన్ అన్నారు. ఇంటర్నేషనల్ టెలికమ్యూనికేషన్ యూనియన్ ఆసియా ఓషియానియా రీజియన్ రీజినల్ స్టాండర్డైజేషన్ ఫోరమ్  ప్రారంభ కార్యక్రమంలో ప్రసంగిస్తూ, ప్రధాన మంత్రి శ్రీ నరేంద్ర మోదీ నాయకత్వంలో రూపొందించిన టెలికమ్యూనికేషన్స్ రంగంలో భారతదేశ విధానం 3 స్తంభాలపై ఆధారపడి ఉందని అన్నారు- “సులభసాధ్యమైన వ్యాపారం”, పరిశ్రమల కోసం; "సుఖజీవనం", గ్రామీణ, సుదూర ప్రాంతాల్లో సైతం నివసించే వారితో సహా పౌరులందరికీ; "ఆత్మ నిర్భర్ భారత్ - అంటే - స్వావలంబన భారతదేశం" అందించే లక్ష్య సాధన.
ఆజాదీ కా అమృత్ మహోత్సవ్ వేడుకల్లో భాగంగా, కమ్యూనికేషన్ మంత్రిత్వ శాఖ ఆసియా, ఓషియానియా ప్రాంతానికి అంతర్జాతీయ టెలికమ్యూనికేషన్ యూనియన్ ప్రాంతీయ ప్రమాణీకరణ ఫోరమ్ ని నిర్వహిస్తోంది. ఆసియా ఓషియానియా ప్రాంతంలో దాదాపు 20 దేశాలు పాల్గొనే ఐక్యరాజ్యసమితి  ఏజెన్సీ ఈవెంట్ను శ్రీ దేవుసిన్హ్ చౌహాన్ ఈరోజు ఇక్కడ ప్రారంభించారు. భారత ప్రభుత్వ కార్యదర్శి  శ్రీ కె. రాజారామన్తో సహా పలువురు ప్రముఖులు, శ్రీ మనీష్ సిన్హా, సభ్యుడు , డిజిటల్ కమ్యూనికేషన్ కమ్యూనికేషన్ , భారత ప్రభుత్వం, శ్రీ వి.ఎల్. కాంతారావు, భారత ప్రభుత్వ అడిషనల్ సెక్రటరీ , ఇంటర్నేషనల్ టెలికమ్యూనికేషన్ యూనియన్  స్టడీ గ్రూప్స్ డిపార్ట్మెంట్ చీఫ్ మిస్టర్ బిలేల్ జమూస్సీ, ఐటియు రీజినల్ ఆఫీస్ ఫర్ ఆసియా అండ్ పసిఫిక్ రీజినల్ డైరెక్టర్ శ్రీమతి అట్సుకో ఒకుడా ఈ కార్యక్రమానికి హాజరయ్యారు. .
ప్రాంతీయ ప్రమాణీకరణ ఫోరమ్  థీమ్ “టెలికమ్యూనికేషన్స్/ICTల నియంత్రణ విధాన అంశాలు”. దీని తర్వాత 09 ఆగస్టు 2022 నుండి 12 ఆగస్టు 2022 వరకు ఇంటర్నేషనల్ టెలికమ్యూనికేషన్ యూనియన్-T స్టడీ గ్రూప్ 3 రీజినల్ గ్రూప్ ఆసియా అండ్ ఓషియానియా  నాలుగు రోజుల సమావేశం జరుగుతుంది.
భారతదేశంలో టెలికాం సంస్కరణల ద్వారా సృష్టించిన సానుకూల, వాతావరణం గురించి మంత్రి శ్రీ దేవుసిన్హ్ చౌహాన్ మాట్లాడుతూ, ఈ సంస్కరణలు ఆరోగ్యకరమైన పోటీని ప్రోత్సహించడానికి, వినియోగదారుల ప్రయోజనాలను పరిరక్షించడానికి, లిక్విడిటీ ప్రేరేపించడానికి, పెట్టుబడులను ప్రోత్సహించడానికి TSPలపై నియంత్రణ భారాన్ని తగ్గించగలవని అన్నారు. .' “ఫలితంగా, ఇటీవలి 5G స్పెక్ట్రమ్ వేలం, భారతదేశంలో 20 బిలియన్ డాలర్ల బిడ్లను పొందింది. ఇది భారతీయ టెలికాం పరిశ్రమ విశ్వాసం, మనోభావాలను బాగా ప్రతిబింబిస్తుంది.” అని ఆయన అన్నారు.
అత్యాధునిక టెలికాం సౌకర్యాలు సమాజంలో చిట్టచివరి వ్యక్తికీ అందించడానికి 'అంత్యోదయ' తత్వానికి అనుగుణంగా, శ్రీ దేవు సిన్హా చౌహాన్ మాట్లాడుతూ, గౌరవనీయులైన భారత ప్రధాని శ్రీ నరేంద్ర మోదీ గారు డిజిటల్ విభజనను పరిష్కరించడానికి స్పష్టమైన రోడ్మ్యాప్ను రూపొందించారు. దేశంలోని మొత్తం 6 లక్షల గ్రామాలకు ఆప్టికల్ ఫైబర్లను తీసుకెళ్లడంతోపాటు ఈ గ్రామాలన్నింటిని 4G మొబైల్ కమ్యూనికేషన్లతో కవర్ చేయడం కూడా ఇందులో ఉంది. దాదాపు 1,75,000 గ్రామాలకు ఇప్పటికే ఆప్టికల్ ఫైబర్ అందించామని, దాదాపు 5,60,000 గ్రామాల్లో 4G మొబైల్ సౌకర్యాలు ఉన్నాయని ఆయన పాల్గొనేవారికి తెలియజేశారు. బహుళ-బిలియన్ డాలర్ల సమగ్ర ప్రణాళిక రూపొందించారు, ఇది 2025 నాటికి మొత్తం ఆరు లక్షల గ్రామాల్లో ఆప్టికల్ ఫైబర్ మొబైల్ కమ్యూనికేషన్లను నిర్ధారిస్తుంది.
దేశంలో 5G రోల్అవుట్ గురించి వివరించిన శ్రీ చౌహాన్, భారత ప్రభుత్వం దేశీయంగా రూపొందించిన, అభివృద్ధి చేసిన తయారు చేసిన అధునాతన టెలికాం టెక్నాలజీని ప్రోత్సహిస్తోందని చెప్పారు. ఫలితంగా, భారతదేశం నేడు, బలమైన స్వదేశీ, 5G మొబైల్ కమ్యూనికేషన్ పర్యావరణ వ్యవస్థను కలిగి ఉంది. “ఈ సంవత్సరం చివరి నాటికి, మేము భారతదేశంలో 5G నెట్వర్క్ ను విడుదల చేయడంలో దేశీయంగా అభివృద్ధి చేసి తయారు చేసిన 5G స్టాక్ను అమలు చేయడాన్ని చూడవచ్చు. మా ఇంజనీర్లు 5G ప్రమాణాల సమితిని అభివృద్ధి చేశారు, ఇది గ్రామీణ ప్రాంతంలో 5G నెట్వర్క్ ను విస్తరించడానికి దోహదపడుతుందని ఆయన అన్నారు.
వేగంగా మారుతున్న టెలికాం/ICT ల్యాండ్స్కేప్ను నిలబెట్టుకోవడంలో మరింత ముందుకు తీసుకెళ్లడంలో ITU పాత్రను ప్రస్తావిస్తూ, వాటాదారుల మధ్య వ్యూహాత్మక సహకారం అవగాహన ఏర్పరచడం లో ITU ఏకీకృత పాత్ర పోషిస్తోందని శ్రీ చౌహాన్ అన్నారు. భారతదేశానికి ITUతో సుదీర్ఘ అనుబంధం ఉంది, మేము టెలికమ్యూనికేషన్ ల్యాండ్స్కేప్కు సంబంధించి ఉమ్మడి ఆదర్శాలను పంచుకుంటాము అన్నారు.
శ్రీ దేవుసిన్హ్ చౌహాన్ మాట్లాడుతూ, ITUకి అనుగుణంగా, భారతదేశం కూడా సంబంధం లేని వారిని కనెక్ట్ చేయడానికి ప్రతి ఒక్కరి సమాచార వినిమయ హక్కును రక్షించడానికి మద్దతు ఇవ్వడానికి లోతుగా కట్టుబడి ఉంది. ITU యొక్క దార్శనికత లక్ష్యాలను నెరవేర్చడంలో భారతదేశం తన సహకారాన్ని లోతుగా విస్తృతంగా కొనసాగిస్తుంది, అని వారు అన్నారు.